Microsoft oznámil, že v auguste zverejní pravidlá týkajúce sa bezpečnosti softvéru, ktorými sa musia riadiť jeho vývojári pri tvorbe produktov. Je vraj prvou veľkou softvérovou spoločnosťou, ktorá tak urobí. Používané pravidlá sú jednotné pre všetky pobočky MS, t.j. uplatňujú sa aj v krajinách, ktorých legislatíva na bezpečnosť prihliada len minimálne alebo vôbec.
Publikovanie rád je určené pre IT profesionálov a vývojárov a obsahuje rady v štýle "ak aplikácia vykonáva X, nemalo by sa zabudnúť na ...". Pod spojením "nemalo by sa" sa v Microsofte automaticky myslí "nesmie sa", píše sa na News.com. Microsoft bude zverejnené pravidlá i masívnejšie propagovať - zatiaľ nebolo spresnené, akým spôsobom.